|  |  |
| --- | --- |
| Naziv obveznika: Gradska knjižnica i čitaonica | Broj RKP-a: 32703 |
| Sjedište obveznika: 34000 Požega, A. Kanižlića 1 | Matični broj: 03662063 |
| Adresa sjedišta obveznika: Požega, A. Kanižlića 1 | OIB: 99361425113 |
| Razina: 21 | Šifra djelatnosti prema NKD-u: 9101 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2018. godine**

Gradska knjižnica i čitaonica Požega (u nastavku teksta: Knjižnica) središnja je narodna i matična knjižnica Požeško-slavonske županije. Poslanje Knjižnice je omogućiti svim građankama i građanima grada Požege i Požeško-slavonske županije pristup informacijama i knjižničnom fondu što, uz programe i aktivnosti Knjižnice, građanima otvara put prema čitanju, učenju, jačanju osobnih kulturnih, duhovnih i demokratskih potencijala, upoznavanje i korištenje dobrobiti suvremenih tehnologija, kreativnog i kvalitetnog provođenja slobodnog vremena bez obzira na njihovu dob, spol, društveni status, naciju, vjeru, rasu.

Knjižnica je svojim programima i djelatnošću potpora društvenom uključivanju svih marginaliziranih skupina građana te promiče hrvatsku književnost i baštinu, ali i jača vrijednosti multikulturalnog društva.

Rad Gradske knjižnice i čitaonice Požega definiran je Zakonom o knjižnicama, Zakonom o ustanovama i propadajućim podzakonskim aktima te Statutom Gradske knjižnice i čitaonice Požega i drugim općim aktima ustanove. Osnivač Gradske knjižnice i čitaonice Požega je Grad Požega.

**BILJEŠKE UZ BILANCU**

1. AOP 015 – Uredska oprema i namještaj – nabavljena je uredska oprema i namještaj u vrijednosti 24.424 kn

2. AOP 031 – Knjige – nabavljeno je knjiga u vrijednosti 353.669 kn

3. AOP 154 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210. Stanje računa 31. prosinca iznosi 10.764 kn.

5. AOP 165 Obveze za zaposlene – obveze su veće u odnosu na prethodnu godinu jer je u 2018. godini došlo do porasta plaće, a time i obveze za 12. mjesec

6. Knjižnica nema sudskih sporova u tijeku i nema potraživanja za koja je potrebno napraviti ispravak vrijednosti potraživanja.

**BILJEŠKE UZ PR-RAS**

1. AOP 045 – Pomoći iz inozemstva i od subjekata unutar općeg proračuna – u tekućoj godini su odobrene manje kapitalne pomoći u odnosu na prethodnu godinu

2. AOP 127 – Donacije od pravnih i fizičkih osoba izvan općeg proračuna – smanjenje i tekućih i kapitalnih donacija u odnosu na prethodnu godinu zbog čega se nisu realizirali projekti koji su planirani iz navedenog izvora financiranja

3. AOP 149 – Rashodi za zaposlene – povećanje u odnosu na prethodnu godinu se odnosi na povećanja plaća od siječnja povećanjem koeficijenata

5. AOP 160 – Materijalni rashodi – smanjenje u odnosu na prethodnu godinu odnosi se na povećanje naknada troškova zaposlenima, smanjenja rashoda za materijal i energiju, povećanja rashoda za usluge, smanjenje naknada troškova osobama izvan radnog odnosa te povećanja ostalih nespomenutih rashoda poslovanja

6. AOP 341 – Rashodi za nabavu nefinancijske imovine – rashodi su manje ostvareni naspram prethodne godine jer je ostvareno manje kapitalnih pomoći

7. AOP 632 do 636 – Knjižnica je ostvarila tekući manjak u iznosu 6.173 kn što sa prenesenim viškom iz prethodne godine u iznosu 1.008 kn čini konačni rezultat manjak u iznosu 5.165 kn koji je potrebno pokriti u sljedećem razdoblju.

**BILJEŠKE UZ PR-RAS-funkcijski**

1. AOP 105 – Službe kulture – ukupni rashodi u iznosu 2.811.083 kn prema funkcijskoj klasifikaciji se odnose na službu kulture

**BILJEŠKE UZ P-VRIO**

1. AOP 021 – Proizvedena dugotrajna imovina – odnosi se na povećanje promjene u obujmu imovine za utvrđeni višak knjiga po inventuri u iznosu 73.159 kn i smanjenje promjene obujma imovine za otpis knjiga po inventuri u iznosu 3.071 kn.

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 201.598 kn koje se odnose na nedospjele obveze za rashode poslovanja za neplaćene račune i obračun plaće za 12. mjesec u iznosu 201.298 kn i nedospjele obveze za nabavu nefinancijske imovine u iznosu 300kn.

Požega, 31. siječnja 2019.

Osoba za kontaktiranje: Slavica Kruljac, mag.oec.

Kontakt telefon: 034/311-321

Ravnateljica:

Aleksandra Šutalo, dipl.knjiž.